polyglot-tagger/wikipedia-language-snippets-filtered huggingface dataset:
اسی طرح وہ لوگ قرآن کی تلاوت کریں گے،لیکن حلق سے نیچے وہ تلاوت نہیں اترے گی،مذہب کے دائرہ سے اس طرح نکل جائیں گے جس طرح تیر ترکش سے نکل جاتاہے۔
صحابی کہتے ہیں یہ لوگ خوارج تھے جنہوں نے تشدد کا مذہب اختیار کیا اور ہر اس شخص کو کافر گردانا جو کسی بھی،ان کے ذہن میں یا ان کی سمجھ میں کسی بڑے گناہ کا مرتکب ہوا۔
بلکہ پیارے رسول صلی اللہ علیہ وسلم نے تنبیہ کی ہے کہ آدمی فتنہ کو دیکھ کرکے اس فتنہ سے بچنے کی تدبیر کرے کیونکہ اللہ تعالٰی نے ہر چیز کے اسباب مقرر کررکھے ہیں۔
اگر کبھی کچھ ظلم کر رہاہو،تب بھی اس کے خلاف آواز نہ اٹھاؤ، {وإن تأمر عليكم عبد حبشي} ،کوئی ضروری نہیں کہ وہ امام قریش کا ہی ہو،جیسا کہ لوگ کہتے ہیں کہ اس کے بغیر خلافت ہونہیں سکتی۔
آج کل دیکھا جاتاہے جہاں کہیں بھی مسلمانوں کی حکومت ہے اس میں یقینا اس حکومت کو گرانے کی کوشش کی جاتی ہے اور کفر کا فتوی دیا جاتاہے، غلط انداز سے اس فتنہ کو دور کرنے سے ،اس میں بہت برے مسائل پیدا ہوتے ہیں،یقینا یہ بہت بڑا فتنہ ہے کہ اللہ کے دین اور قانون کی حکومت نہ ہو،اس کا نفاذ نہ ہو،لیکن اس کو جس طرح سے آج کل غلط انداز سے دور کرنے کی کوشش کی جاتی ہے،طرح طرح کے دھماکے کیے جاتے ہیں،یہ چیز بھی سب سے بڑے فتنے کی ہے،اس فتنہ میں ساتھ دینا غلط ہوجاتاہے۔
اگر عام مسلمان امن میں ہیں،اور حاکم وقت اگر اس طرح کا ہے جس سے کوئی امید نہیں ہے کہ وہ ہمارے دین کی تفیذ کرےگا یا یہ کہ ہمیں کچھ چھیڑتا بھی نہیں ہے تو اس وقت اس قسم کے کام کرکے یہ گمان رکھنا کہ اس کے ذریعہ سے ہم اس کو ہٹادیں گے۔
یہ چیز بھی فتنہ کی ہے،اس کا علما نے واضح طور پر اعتراف کیاہے،ہارون اور مامون کے زمانے میں حضرت امام احمد بن حنبل رحمہ اللہ علیہ کو بہت کچھ تکلیف دی گئیں فتنۂ خلق قرآن اٹھا تھا جس میں بہت سارے علما بھی مبتلا ہو گئے تھے جنہوں نے جان بوجھ کر قرآن کو مخلوق کہا امام احمد بن حنبل نے ان پر کفر کا فتوی دیا لیکن ایک جاہل بادشاہ یا خلیفہ پر کفر کا فتوی ہرگز نہیں لگایا بلکہ یہ کہا کہ اللہ تعالٰی اس کو بخشے اور اللہ تعالٰی اس کو معاف کرے، اس فتنہ میں آپ کو بہت کچھ ستایا گیا، بہت سوں کو قتل کیا گیا۔
تو یہ مسائل عوام کے لیے نہیں ہیں کہ وہ جیسا چاہیں اس میں فیصلہ کریں،اور اس قسم کی باتوں کی وجہ سے امت کے بے گناہ مارے جاتے ہیں یہ جاہلوں کے عدم تحمل یا جلد بازی سے ہوتی ہے،علما کی طرف اس بارے میں رجوع کرنا چاہیے اور ہر ایک کو کافر بنانا اور کفر کا فتوی دیکر اس کے خلاف آوازیں اٹھانا،مظاہرے کرنا یہ خود بھی کوئی شرعی چیز نہیں ہے۔
پیارے رسول نے عرباض بن ساریہ کو اختلاف سے بچنے کا طریقہ بتایا کہ {إنه من يعش منكم فسيرى اختلافا كثيرا فعليكم بسنتى وسنة الخلفاء الراشدين المهديين عضوا عليها بالنواجذ} میرے بعد جو زندہ رہے گاوہ بہت کچھ اختلاف دیکھے گا ایسے میں میری اور میرے ہدایت یافتہ خلفاء راشدین کی سنت کوپکڑ رکھو اس کو دانتوں سے مضبوط پکڑلو۔
یہ پیارے رسول کی اختلاف کے موقع پر نصیحت رہی اسی وجہ سے ہم تمام مسلمانوں سے یہی کہتے ہیں کہ اللہ کے واسطے اگر کسی چیز میں جھگڑا ہو جائے تو اللہ اور رسول کی طرف لوٹادو۔
فإن تنازعتم في شئ فردواه الى الله والرسول ہمارے علما اگر اس بات کو سمجھ لیں اور جو طریقہ پیارے رسول کے زمانے میں کسی بھی مسئلہ کے حل کرنے کا تھا وہ طریقہ اختیار کیا جائے تو انشاء اللہ مسلمانوں میں اتحاد واتفاق ہو سکتاہے۔
صحیح بخاری کی روایت ہے امیر المؤمنین عمر بن خطاب ایک مجلس میں صحابہ سے دریافت کیا کہ نبی کریم صلی اللہ علیہ وسلم نے فتنہ کی نسبت جو کچھ کہا وہ کس کو زیادہ یاد ہے؟
جس کو یاد ہو وہ بیان کرے، حضرت حذیفہ بن یمان نے کہا میں اس کے بارے میں زیادہ علم رکھتاہوں حضرت حذیفہ (کی شخصیت ایسی تھی کہ وہ خود کہتے ہیں لوگ پیارے رسول سے خیر کی باتیں پوچھتے تھے اور میں فتنہ اور برائی کی باتیں پوچھتا تھا۔
کہتے ہیں کہ انسان کو اہل و عیال اور مال میں جو فتنے پیش آتے ہیں ان میں سے اکثر نماز روزہ،صدقات اور اچھی باتوں کے کہنے اور بری باتوں سے دور رہنے سے مٹ جاتے ہیں۔
حضرت عمر کہا میں اس فتنے کی نسبت تم سے نہیں پوچھتاہوں ،میں تو اس فتنہ کے بارے میں پوچھنا چاہتاہوں جو سمندر کی طرح یا سمندر کی موجوں کی طرح لہریں مارتا ہوگا۔
انہوں نے جواب دیا بے شک عمر کو اس کا اسی طرح سے علم تھا جس طرح اس بات کا علم ہے کہ آج کے بعد دوسرا آنے والا دن کل کا آنے والا ہے،( یعنی یقینی طور پر جانتے تھے کہ فتنہ کا دروازہ میری وجہ سے کھلے گا پھر بند نہیں ہوگا۔
یعنی یہ حضرت عمر کی فضیلت میں یہ چیز ذکر کی جاسکتی ہے کہ اللہ تعالٰی نے ان کو اس دروازے کا عم دیا تھا ) لیکن آپ نے اس دروازے کو توڑا جو آپ کی موت کے بعد تا ایں دم بند نہ ہو سکا، راوی کہتے ہیں کہ میں لحاظ میں پوچھ نہیں سکا کہ یہ دروازہ کون تھا،اس لیے مسروق تابعی سے کہا کہ وہ حضرت حذیفہ سے پوچھیں کہ دروازہ کون تھا مسروق نے دریافت کیا تو انہوں نے بتایا کہ وہ دروازہ خود حضرت عمر کا وجود تھا۔
بڑی تیزی کے ساتھ پوری دنیا کی سیر کر لے گا:نواس بن سمعان کی رویت میں ہے کہ وہ تیزی سے چلے گا گویا بدلی کو تیز ہوا اڑا کر لے جا رہی ہو،
وہ بد بخت اللہ کی دی ہوئی چھوٹ سے فائدہ اٹھاکر اپنے ساتھ ایک مصنوعی جنت اور دوزخ بھی رکھے گا، اس کے ساتھ پانی کی نہر ہوگي اور روٹی اور گوشت کے انبار ہوں گے: حذیفہ سے مروی ہے کہ آپ صلی اللہ علیہ وسلم نے فرمایا کہ اس کی آگ جنت ہے اور اس کی جنت آگ ہے، مغیرہ بن شعبہ سے مروی ہے کہ ہم نے اللہ کے رسول صلی اللہ علیہ وسلم سے سوال کیا کہ لوگ کہتے ہیں کہ اس کے ساتھ روٹی اور گوشت کا پہاڑ ہوگا؟
وہ شیطان سے مدد لے گا اور اس کے ذریعہ سے لوگوں کو گمراہ کرے گا، جیسا کہ ابو امامہ سے روایت ہے کہ اللہ کے رسول صلی اللہ علیہ وسلم نے فرمایا کہ دجال کا گزر ایک صحرانشین کے پاس سے ہوگا جس سے وہ کہے گا کہ اگر میں تیرے ماں باپ کو زندہ کردوں تو تو میرے اوپر ایمان لائے گا وہ جواب دے گا کہ ہاں اس کے فورا بعد ہی اس کے ماں باپ کی شکل میں وہ شیطان آئیں گے اور اس سے کہیں گے کہ اے پیاے پیثے یہ تیرا رب ہے اس کی اتباع کر۔
وہ لوگ اسے جہٹلائیں گے اور اس کی تردید کریں گے تو ان کے پاس سے اس حال میں رخصت ہوگا کہ ان کا مال اس کے ساتھ ہو چلے گا اور ان لوگوں کے پاس کچھ بھی نہ رہ جائے گا،پھر ایک اور قوم پر اس کا گزر ہوگا جنہیں وہ دعوت دے گا، لوگ اس کی دعوت قبول کر لیں گے اور اس کی تصدیق کریں گے۔
ایک مومن کو چاہیے کہ ہر نماز کے آخر میں اس کے فتنے سے اللہ کی پناہ چاہے اور اگر اسے پالے تو سورۂ کہف کی ابتدائی آیتیں پڑھے اور فتنے کے خوف سے اس کی ملاقات سے بچتا رہے، دجال روئے زمین پر چالیس دن رہے گا، ایک دن ایک سال کے برابر، ایک دن ایک مہینے کے برابر، ایک دن ایک ہفتہ کے برابر اور باقی دن ہمارے انہی دنوں کے مثل ہوں گے۔
سوائے مکہ اور مدینہ کے دجال کوئی ایسا شہر اور ایسی زمین نہیں چھوڑے گا جہاں وہ نہ پہنچے، پھر عیسی علیہ السلام نازل ہوں گے اور اس کا قتل کر دیں گے۔
عمران بن حصین سے مروی ہے کہ آپ صلی اللہ علیہ وسلم نے فرمایا:جو دجال کے بارے میں سن لے وہ اس سے دور ہی رہے،اللہ کی قسم ایک شخص اس کے پاس آئے گا وہ سمجھتاہوگا کہ میں مسلم ہوں لیکن اس کے اعمال کو دیکھ کر شبہ میں پڑ جائے گا اور اس کا پیروکار بن جائے گا۔
وہ ناٹے قد بھاری بھر کم جسم کا ہوگا،بال گھنگرالے ہوں گے،اس کی دائیں آنکھ بالکل صاف،یعنی اس کی جگہ صرف چمڑا ہوگا،بائیں آنکھ بھی عیب دار ہوگی جیسے کہ وہ ابھرا ہوا انگور ہو،اس کا سر ایسا ہوگا جیسے کہ کسی بڑے سانپ کا سر،اس کی چال ٹیڑھی ہوگی،اس کی پنڈلیوں میں بھی کجی ہوگی۔
اس کی سب سے واضح نشانی اس کا کانا ہونا ہے جس کے ذریعہ اسے آسانی سے پہچاناجاسکتاہے:عبادہ بن صامت سے بسند صحیح مروی ہے کہ اللہ کے رسول صلی اللہ علیہ وسلم نے فرمایا:میں نے تم سے دجال کے بارے میں بہت کچھ بیان کیا حتی کہ مجھے ڈر ہے کہ تم لوگ سمجھ نہ سکو گے اس لیے یہ اچھی طرح یاد رکھو کہ مسیح دجال ناٹا ،ٹیڑھی چال والا،گھنگھرالے بال والا،کانا ہے اور اس کی ایک آنکھ بالکل مٹی ہوئی ہوگی نہ ابھری ہوگی اور نہ ہی اندر دھنسی ہوئی، اگر تمہیں شبہ ہو جائے تو یہ جان لو کہ تمہارا رب کانا نہیں ہے اور تم لوگ اس دنیا میں اپنے رب کا دیدار نہیں کرسکتے۔
اس کی پیشانی پر لکھا ہوگا جسے ہر مومن پڑھ لے گا، انس بن مالک سے مروی ہے کہ رسول صلی اللہ علیہ وسلم نے فرمایا کہ ہر نبی نے اپنی امت کو دجال کے فتنے سے ڈرایاہے، یہ بھی سن لو کہ وہ کانا ہے اور تمہارا رب کانا نہیں ہے اس کی پیشانی پر لکھا ہوگا کافر جسے ہر مومن پڑھ لے گا۔
اس کی نشانی یہ ہوگی کہ وہ لاولد ہوگا اللہ تعالٰی اس کے جھوٹ کو ظاہر کرنے کے لیے اسے اولاد سے محروم رکھے گا تاکہ ربوبیت میں اس کا جھوٹا ہونا واضح رہے۔
حضرت حذیفہ بن یمان کی بھی ایک دوسری روایت ہے وہ کہتے ہیں کہ میں نے پیارے رسول سے پوچھا اللہ کے رسول ہم جاہلیت میں تھے کیا اس جاہلیت کی برائی کے بعد کوئی خیر آئے گا،تو پیارے رسول صلی اللہ علیہ وسلم نے کہا جی ہاں!
اس شر کی ملاوٹ کی تفصیل علما نے یہ کی ہے کہ یہ آپس میں عقائدی خرابی ہے جیسا کہ ابن تیمیہ رحمۃ اللہ علیہ اور ابن حجر رحمۃ اللہ علیہ نے فتح الباری کہاہے یہ عقائدی خرابی جس سے پیارے رسول نے ڈرایاہے کہ میری امت تہتر فرقوں میں بٹ جائے گی کہ یہ شر سب سے زیادہ اہم ہے اس میں آ رہاہے۔
اس درمیان پیارے رسول صلی اللہ علیہ وسلم نے یہ تاکید کی ہے کہ اگر امت میں اختلاف ہو اور ایک دوسرے کو قتل کرنے کی کوشش کرنے لگیں تو پھر اس وقت میں تمہیں کیا کرنا چاہیے؟
حضرت حذیفہ بن یمان کہتے ہیں کہ پیارے رسول نے فرمایا کہ اس صورت میں تمہیں تمام فرقوں سے الگ ہوکرکے اور کسی ایسی جگہ میں جا کر کے پناہ لینا ہے جہاں تم تمام فتنوں سے بچ کرکے اور اگر درخت کی چھال بھی کھاکر کے بھی جینا پڑے تو وہاں موت تک جی تے رہو کچھ ایسے فتنے بھی آئیں گے۔
لیکن اس میں شرط یہ ہے کہ اس میں حق واضح نہ ہو، اگر دوقومیں لڑپڑیں کسی ایک میں حق اگر واضح ہے تو حق کا ساتھ دینا ضروری ہے جیسا کہ اللہ تعالٰی نے فرمایا {وإن طائفتان من المؤمنین اقتتلو فاصلحوا بینهما فإن بغت احداهما علی الأخرى فقاتلوا التى تبغى حتى تفئ الى امر الله} اگر دو مسلمان فرقے لڑ پڑیں تو ان میں صلح کی کوشش کرو اور اگر صلح کرانے کے باوجود جو حق کو قبول نہ کرے تو اس کے خلاف سب مل کر لڑو،لیکن اگر فتنہ ایسا ہو کہ اس میں حق وباطل کا فرق واضح نہ ہو تو پھر کسی فرقے کے ساتھ رہنا جائز نہیں،پیارے رسول نے فرمایا تمام فرقوں سے دور ہوجاؤ یہاں تک کہ تمہاری موت آجائے چھال کھاتے ہوئے۔
حضرت عثمان ذو النورین آپ کے بعد خلیفۂ مسلمین ہوئے اور پھر آپ کو فتنہ سامانیوں نے غالبا فتنہ سازوں نے آپ کو اللہ کے رسول کے مدینہ میں اورمسجد نبوی کے قریب دار الخلافت میں بکریوں کی طرح ذبح کر دیا {ذبحوہ کما تذبح الحملان} یہ فتنہ کھڑا ہوا پھر اس کے بعد فتنے آتے رہے،امت میں عقائدی فتنوں کا دروازہ کھلا۔
اسی طرح پیارے رسول صلی اللہ علیہ وسلم نے مدینہ منورہ میں خود فتنہ کے وقوع کی خبر دی ،ایک دفعہ آپ احد پہاڑ کی طرف مدین منورہ سے باہر کہیں تھے۔
سب نے عرض کیا کہ اللہ کے رسول ہم کچھ نہیں دیکھ رہے ہیں، آپ نے فرمایا:میں دیکھ رہا ہوں کہ تمھارے گھروں پر بارش کی طرح فتنے برس رہے ہیں۔
حضرت عثمان کی شہادت اور اس کو مصیبت اور ظلم بتاتے ہوئے پیارے رسول صلی اللہ علیہ وسلم نے ایک حدیث میں خبردی تھی کہ ایک مرتبہ پیارے نبی صلی اللہ علیہ وسلم مدینہ کے کسی باغ میں قضائے حاجت کے لیے گئے وہاں۔
پھر حضرت عثمان آئے ان کو بھی جنت کی خوشخبری دے دی لیکن ساتھ ساتھ آپ نے یہ بھی کہا کہ انہیں جنت فتنہ اور امتحان سے دوچار ہو کر کے حاصل ہوگی۔
فتنہ عذاب کے معنی میں بھی اللہ تعالٰی نے اپنے کلام پاک میں استعمال کیاہے،برے کاموں کی پاداش میں اگر اللہ تعالٰی نے کسی کو عذاب میں مبتلا کیا تو اللہ تعالٰی نے اس کو بھی فتنہ کا نام دیا ہے، جیسا کہ اللہ کا ارشاد ہے {واتقوا فتنۃ لا تصیبن الذین ظلموا منکم خاصۃ} اس عذاب سے بچو جب وہ عذاب آجائےگا تو صرف ظالموں ہی کو اپنی لپیٹ میں نہیں لےگا بلکہ جو نیکو کار بھی ہیں وہ بھی ان ظالموں کے بیچ میں انہیں بھی ان کی آگ لگے گی یا ان پر بھی اس کی آنچ آئے گی۔
اس آیت کی آسان سی تفیسر یہ ہے کہ آدمی کو برے لوگوں کے ساتھ نہیں رہنا چاہیے،کچھ نہ کچھ ان کے غلط اخلاق کی گندی ہوا ان کو بھی پہنچے گی۔
اس لیے وسیع پیمانے پر رسول اللہ صلی اللہ علیہ وسلم نے فرمایا کہ ہم بری ہیں ہر اس شخص سے جو کافروں کے بیچ میں سکونت پزیر ہوتاہے،کیونکہ وہ جو وہاں غلط کام ہوں گے اس کا اثر آہستہ آہستہ اس کے دل پر بھی ضرور پڑے گا۔
خلاصہ یہ ہے کہ اللہ تعالٰی فتنہ کے لیے یا لوگوں کو ڈرانے کے لیے عذاب بھیجتے ہیں ،گویا یہ بھی ایک آزمائش کے معنی سے دور نہیں ہوا۔
کیونکہ اللہ تعالٰی امت محمدیہ صلی اللہ علیہ وسلم پر عذاب جو بھیجتے ہیں،انہیں ہلاک کرنے کے لیے نہیں، بلکہ انہیں تنبیہ کرنے کے لیے۔
فتنہ کے تعلق سے جو احادیث بیان کیے گئے ہیں اس کی ہم دو قسم کرسکتے ہیں ایک قسم یہ ہے کہ پیارے رسول صلی اللہ علیہ وسلم نے ان فتنوں کی تعیین نام بنام کرکے وصف بوصف کرکے بتایا اور ان آزمائشوں یا فتنہ کے اسباب جن کا ذکر نبی کریم صلی اللہ علیہ وسلم نے بتایا اس کا علاج بھی بتلادیاہے، مثلا رسول اللہ صلی اللہ علیہ وسلم نے فرمایا،{ماترکت بعدی فتنة فی أمتی أضر علی الرجال من النساء} میں نے اپنے بعد امت کے مردوں کے اوپر سب سے بڑا جو فتنہ چھوڑا ہے وہ عورتوں کا فتنہ ہے،اس فتنہ سے بچاؤ کے لیے بہت سی تدابیر بھی نبی صلی اللہ علیہ وسلم نے بتلائی ہیں۔
اور ایک عورت کا فتنہ جیسا کہ پیارے رسول نے بتلایاہے کہ اگر کوئی شخص کسی عورت کے ساتھ زندگی بھر احسان کرے،ایک بار کوئی ملی تو،کہہ دیتی ہے {مارأیت منك خیرا قط} ہمیں تم سے کوئی بھلائی نہیں ملی،اور یہ ناشکری بھی ہے۔
اور اس طرح کے اور بہت سے فتنے ہین کہ ان عورتوں کے فتنے سے بہت سے لوگ حکومت بھی بیچ گئے،اور بہت سے ان کی زلف گراں گیر کا شکار ہوکر کے حکومتوں سے دستبرداری کرلی۔
آدمی کے اندر کا فتنہ اور وہ یہ ہے کہ آدمی کے احوال بگڑجائیں اس کا دل سخت ہو جائے اور اس کو عبادت میں حلاوت اور مناجات میں لذت محسوس نہ ہو۔
ملی فتنہ: وہ یہ ہے کہ مخصوص صحابہ وفات پاجائیں اور دین کا معاملہ نااہلوں کے ہاتھ میں چلا جائے، پس اولیاء اور علما، دین میں غلو کریں اور بادشاہ و عوامدین میں سستی برتیں، نہ اچھے کاموں کا حکم دیں نہ برے کاموں سے روکیں، پس زمانہ، زمانہٴ جاہلیت ہوکر رہ جائے۔
فضائی حادثات کا فتنہ: بڑے بڑے طوفان اٹھتے ہیں، وبائیں پھیلتی ہیں، زمین دھنستی ہے اور بڑے علاقہ میں آگ لگتی ہے اور عام تباہی مچتی ہے، اللہ تعالٰیٰ ان حادثات کے ذریعہ مخلوق کو ڈراتے ہیں تاکہ وہ اپنی بداعمالیوں سے باز آئیں۔
فتنہ فساد کے معنی میں بھی استعمال ہوا ہے جیسا کہ اللہ کا ارشاد ہے{ لقد ابتغوا الفتنۃ من قبل وقلبوا لک الامور حتی جاء امر اللہ وھم کارھون}۔
منافقین کا ذکر کر کے اللہ تعالٰی نے فرمایا ہمیشہ آپ کے خلاف فتنہ وفساد ڈھونڈتے رہے، فتنہ فساد کرتے رہے، اسی طرح اللہ کا ایک اور جگہ ارشاد ہے { وان اصابتہ فتنۃ انقلب علی وجہ الآیۃ} اللہ کی طرف سے کوئی آزمائش آتی ہے تو اللہ کی عبادت کرتے ہیں، لیکن جب ان پر کوئی مصیبت آن پڑتی ہے تو اللہ کے خلاف شکوے کرنے لگتے ہیں۔
جیسا کہ آج کل کے لوگ کہتے ہیں کہ وہ لوگ جو روزہ نماز نہیں پڑتے وہ آرام سے ہیں،اور ہم روزہ نماز پڑھتے ہیں پھر بھی مصیبت میں مبتلا ہیں۔
حالانکہ ان لوگوں کو یہ سمجھنا چاہیے کہ کچھ ایسے فتنے ہوتے ہیں جو آدمی کے درجات بلند کرنے یا اس کے گناہ مٹانے کے لیے اس پر مسلط کردیے جاتے ہیں تو ایسے میں صبر اور شکر سے کام لینا چاہیے۔
فائدہ: اس حدیث میں موت کی آرزو کرنے سے روکا گیا ہے کیونکہ یہ آرزو اس بات کی غمازی کرتی ہے کہ آرزو کرنے والا اللہ تعالٰی کی قضاء وقدر پر راضی نہیں ہے، تاہم اگر یہ آرزو کرنا ضروری ہو جائے تو مذکورہ الفاظ میں دعا کی جائے، ((کسی فتنے میں مبتلا ہونے کے اندیشے سے موت کی آرزو کرنا جائز ہے۔
شرک کو بھی فتنہ کہاگیا کیونکہ اس سے بڑھ کے کوئی فتنہ یا آزمائش کی کوئی چیز یا اللہ کے عذاب کے استحقاق کی کوئی چیز نہیں ہوسکتی۔
کیونکہ شرک گناہوں میں،سب سے بڑا گناہ ہے جس کے بارے میں اللہ تعالٰی نے نا معاف کرنے کا فیصلہ کیاہے،{ان اللہ لایغفر ان یشرک بہ ویغفر مادون ذالک لمن یشاء} اللہ تعالٰی نے شرک کے معاف نہ کرنے کا فیصلہ کیا ہے اور اس کے علاوہ وعدہ فرمایاہے کہ اور دوسرے گناہ کو اللہ تعالٰی معاف کر دے گا اگر وہ چاہے،لیکن شرک کے بارے میں چاہ لیا ہے، اعلان کر دیا ہے،کسی کے لیے عذر نہیں اس کو کبھی معاف نہیں کرے گا۔
اور یہ بھی فرمایا کہ:تین علامات اگر ظاہر ہوجائیں تو کسی کا ایمان قبول نہ کیا جائے گا:مغرب کی طرف سے سورج کا نکلنا،دجال اور دابۃ الارض کا ظہور۔
عمران بن حصین سے روایت ہے کہ اللہ کے رسول نے فرمایا : آدم کی تخلیق سے لیکر قیامت قائم ہونے تک کوئی معاملہ دجال کے فتنے سے بڑھ کر نہیں ہے۔
فتنہ عربی لفظ ہے جس کا عام معنی کسی کا امتحان اور کسی کی جانچ کی جائے، اللہ تعالٰی نے مختلف جگہوں پر فتنہ کا لفظ استعمال کیاہے، جیسا کہ قصۂ ہاروت وماروت میں ہے {وما انزل علی الملکین ببابل ھاروت وماروت ومایعلمان من احد حتی یقولا انما نحن فتنۃ فلاتکفر الآیۃ}۔
اللہ تعالٰی نے لوگوں کی آزمائش کے لیے یہ دونوں فرشتوں کو بھیجا تھا تاکہ یہ دیکھے کہ کون اللہ کی منع کردہ چیزوں سے بچتے ہیں اور کون غلط کاموں میں ڈوب جاتے ہیں۔
فتنہ کا مادہ فَتْن ہے اس کے لغوی معنی ہیں سونے کو آگ میں تپاکر کھرا کھوٹا معلوم کرنا پھر فتنہ کے معنی آزمائش کے ہو گئے اورآزمائش میں چونکہ تکلیف دی جاتی ہے اس لیے ایذاء رسانی اور اس کی مختلف شکلوں اور آزمائش میں جو کھوٹا ثابت ہو اس کے ساتھ جو معاملہ کیا جائے ان سب کے لیے قرآن وحدیث میں فتنہ اور اس کے مشتقات استعمال کیے گئے ہیں، پس فتنہ کے معنی آزمائش، آفت، دنگا فساد، ہنگامہ، دُکھ دینا اور تختہٴ مشق بنانا وغیرہ۔
نبی صلی اللہ علیہ وسلم زندگی اور موت کے فتنوں سے پناہ مانگا کرتے تھے،آخر تشھد میں یہ دعا پڑھا کرتے تھے اللہم انی اعوذ بک من فتنۃ المحیا والممات۔
کرام میں سے بعض یہ دعا کیا کرتے تھے ((اے اللہ ہم اس بات سے تیری پناہ مانگتے ہیں کہ ہم اپنی ایڑیوں کے بل پھر جائیں یا ہمیں فتنے میں مبتلا کر دیا جائے))
اس سے معلوم ہوا کہ فتنہ دین کے مقابل اور معارض ہے ،یہاں فتنہ سے فتنہ شبھات بھی مراد ہے جن میں سب سے بڑا فتنہ شرک اور محکم آیات کو چھوڑ کر متشابہ کے پیچھے لگنا اور صریح اور واضح سنت کو ترک کردینا ہے۔
خواجہ محی الدین علی رحمت اللہ علیہ خدمت دین کے لیے ہندوستان روانہ ہو گئے اور دوسرے بیٹے حضرت قدودین خواجہ محمد رحمت اللہ علیہ کو اپنے خدمت کے لیے مامور
1890ء میں انہوں نے برطانوی سرمایہ کار جیرالڈ ٹالبوٹ سے ملاقات کی اور ایرانی تمباکو کی صنعت کو برطانوی کمپنی کے حوالے کرنے کا معاہدہ دستخط کیا۔
نامور مسلم رہنما سید جمال الدین اسد آبادی نے ایران کے آیۃ اللہ الغظمی میرزا حسن شیرازی کو خط لکھا کہ تہران میں تعمیر ہونے والی اس کمپنی کے ہیڈ کوارٹر کی دس میٹر چوڑی دیوار اور اس پر توپ کے چبوتروں سے ایرانی قوم کو کیا تاثر دینے کی کوشش کی جا رہی ہے۔
تمباکو کو حرام قرار دیے جانے کے فتوے کے ساتھ‍ ہی ایران کے عوام نے ہر شہر میں ٹنوں کے حساب سے تمباکو چوکوں پر رکھ‍ کر نذر آتش کر دیا۔
یکم مئی 1848ء کو تہران میں شاہ عظیم کے مزار پر حاضری دیتے ہوئے جمال الدین افغانی کے ایک مرید میرزا رضا کرمانی نے ان پر قاتلانہ حملہ کیا جو ان کی موت پر منتج ہوا۔
یہ علاحدہ علاحدہ اجزا پر مبنی ہے جو مِل کر پورے مکتبیہ کا کام دیتے ہیں، مگر ان کے کسی ذیلی مجموعہ کو صارف چُن کر اپنا من پسند ماحول تخلیق کر سکتا ہے۔
چوہیا مارکہ اس مکتبیہ میں سفر کا تمام انحصار کمپیوٹر ماؤس پر ہے اور گرم کلید کو اہمیت نہیں دی گئی، جو اس مکتبیہ کی مقبولیت میں رکاوٹ رہا ہے۔
ورژن 4.0.0 میں ایکسفس بہت ترقی کر گیا، اسے + ورژن 2 پر اپگریڈ کر دیا گیا اور بہت ساری اہم تبدیلیاں کی گئیں جیسے نوعیت کی آئکنز پر انحصار اور میں ایفکٹس کی خوبی، جنوری 2007ء میں ورژن 4.4.0 جاری کیا گیا جس میں واضح اور خوشگوار تبدیلیاں دیکھنے کو ملیں، سابقہ فائل منیجر کو بدل کر تھنر فائل منیجر شامل کیا گیا اور ڈیسک ٹاپ پر آئکن رکھنا بھی ممکن ہو گیا ساتھ ہی بہت سارے بصری ایفکٹ کی معاونت بھی دیکھنے کو ملی۔
اولیور فورڈان نے پراجیکٹ پر کام جاری رکھا اور 1998ء میں ورژن 2. جاری کیا جس میں ونڈو منیجر کا پہلا ورژن شامل تھا، اولیور فورڈان نے ریڈ ہیٹ سے اپنے پراجیکٹ کے الحاق کے لیے درخواست دی مگر اس کی درخواست مسترد کردی گئی کیونکہ اس کا پراجیکٹ لائبریریوں پر مبنی تھا جو اس وقت کلوزڈ سورس تھیں اور صرف ذاتی استعمال کے لیے مفت تھیں اور ریڈ ہیٹ والے صرف آزاد مصدر اطلاقیے ہی قبول کرتے تھے .
اولیور فورڈان نے یہ پراجیکٹ 1996ء کو شروع کیا، اس کا نام دراصل “ ” کا مخفف ہے، وہ لائبریریاں ہیں جنہیں ایکسفس کا صارف مواجہ بنانے کے لیے استعمال کیا گیا، مگر ایکسفس کو بعد میں دوبارہ لکھا گیا اور لائبریریوں کا استعمال ترک کر دیا گیا، اس کے با وجود نام کو برقرار رکھا گیا مگر اب اسے انگریزی میں “” کی بجائے “” لکھا جاتا ہے۔
اگرچہ پراجیکٹ کی بنیاد 1996ء میں رکھی گئی تاہم اس پر باقاعدہ کام 1997ء کے اوائل میں ہی شروع ہو سکا، یہ ایک چھوٹے سے پراجیکٹ کے طور پر شروع ہوا جس میں لائبریریاں استعمال کی گئیں، مقصدہ یہ تھا کہ یہ نہ صرف ہلکا پھلکا ہو بلکہ آزاد مصدر ہو، لینکس پر کام کر سکے اور سے مشابہ ہو۔
ایکسفس بہت سی پروگرامنگ لائبریریاں فراہم کرتا ہے جن کی مدد سے اس کے ماحول میں اطلاقیے بنانے میں مدد ملتی ہے، ان لائبریریوں کے استعمال سے ایکسفس کے لیے بہت سارے اطلاقیے منظرِ عام پر آئے جیسے ماؤس پیڈ متن مدون، ایکس ایف میڈیا موسیقی پلیئر اور بہت سارے پلگ ان۔
اسلامی خطاطی کی بنیاد اس عقیدے پر نہیں کہ اسلام میں تصویر کشی کی ممانعت ہے بلکہ اس لیے کہ اسلام میں لکھائی اور لکھنے سے متعلق امور کو بہت اہمیت دی جاتی ہے۔
مشرقِ وسطیٰ میں نو آبادیاتی دور کے بعد اسلامی خطاطی کو جدید فنون لطیفہ میں بھی ڈھالا گیا اور آج کل کیلیگرافی کا رحجان بڑھ رہا ہے۔
فاطمہ بنت اسد کو یہ اعزاز حاصل ہے کہ انہوں نے محمد صلی اللہ علیہ و آلہ و سلم کو 17 سال تک اپنے بیٹے کی طرح پالا 56 سال تک رسول اللہ کا ساتھ دیا۔
جب مسلمان ہو کر ہجرت کی اجازت ملی تو عورتوں میں فاطمہ پہلی عورت تھیں جنہوں نے مدینہ کی طرف ہجرت کی، یہاں علی کا فاطمہ زہرا سے عقد ہوا۔
تو علی المرتضی نے اپنی والدہ فاطمہ بنت اسد سے کہا کہ رسول اللہ صلی اللہ علیہ وسلم کی صاحبزادی آتی ہیں میں پانی بھروں گا اور باہر کا کام کروں گا۔
آغاز اسلام میں خاندان ہاشم نے محمد صلی اللہ علیہ وآلہ وسلم کا سب سے زیادہ ساتھ دیا اور ان میں اکثر مسلمان بھی ہو گئے تھے، فاطمہ بھی انہی لوگوں میں تھیں اور ان کی بعض اولاد مشرف بہ اسلام ہوئی، جن میں عقیل ، جعفر ، علی اور بیٹی جمانہ شامل ہیں۔
طاقت کے قانون دیگر قسم کے تعلق بھی بیان کرتے ہیں، جیسا کہ کسی جنس کی شرحِ استقلاب اور اس کا کمیتِ جسم ؛ کسی شہر کی جسامت اور اس میں ہونے والی نئی ایجادات کی تعداد۔
برٹش نیشنل پارٹی یا بی این پی کسی بھی قوم پرست جماعت کی طرح برطانیہ کی ایک قوم پرست اور نسل پرست جماعت ہے جو ساٹھ کی دہائی میں نیشنل فرنٹ کے نام سے قائم کی گئی تھی۔
امریکا میں نو ستمبر دوہزار ایک کے واقعات کے بعد اس تنظیم کو نئی زندگی مل گئی اور اس نے برطانیہ میں قیام پزیر دیگر مذاہب کے لوگوں کی بجائے صرف مسلمانوں کو اپنا ہدف بنالیا۔
یہ تنظیم اپنے اشتہارات میں مسلم مخالف جذبات ابھارنے کے لیے کئی مرتبہ پاکستان کی امریکا اور جنگ مخالف مظاہروں کی تصاویر کو برطانیہ میں ہونے والے مظاہروں کا نام دیتی رہی ہے۔
حالیہ یورپی پارلیمان کے انتخابات میں بھی اس تنظیم نے امریکی فوجی کو برطانوی ظاہر کرکے اس کا بیان لکھا ہے برطانیہ کے فوجیوں کو محفوظ رکھا جائے۔
اسی طرح ایک اسپین کے ڈاکٹر کی تصویر کے ساتھ لکھا گیا کہ بطور برطانوی ڈاکٹر میں جانتا ہوں کہ غیر ملکیوں کے باعث ہسپتال اور صحت کے ادارے تباہ ہو رہے ہیں ان کو روکا جائے۔
دوہزار پانج کے مقامی انتخابات تک اس جماعت کی کسی بھی کونسل میں نمائندگی نہیں تھی مگر دوہزار پانج میں تنظیم نے لندن اور بریڈفورڈ میں نصف درجن سے کم نشستں حاصل کیں۔
2009 کے یورپی انتخابات میں اس جماعت نے برطانیہ بھر سے تقریبا نو فیصد ووٹ حاصل کیے اور یارکشائر اینڈ ہمبر نامی حلقہ سے پہلی نشست حاصل کرنے میں کامیابی حاصل کی۔
اپنی کامیابی کے پہلے ہی روز اس نے مسلمانوں کو ہدف تنقید بناتے ہوئے الزام عاید کیا کہ بریڈفورڈ میں امیگریشن نہیں بلکہ نوآبادی ہو رہی ہے۔
برطانوی نشریاتی ادارے بی بی سی کے ایک صحافی نے تنظیم کے ارکان کا روپ دھار کر اس تنطیم کے سربراہ کی ایک خفیہ فلم بھی بنائی تھی جس میں نک گریفن کویہ کہتے ہوئے دکھایا گیا ہے کہ میرا جی چاہتا ہے کہ بریڈفورڈ کی مساجد کو تباہ کردوں۔
بی این پی نے ابتدا میں تمام غیر سفیدفام اور برطانوی افراد سے تعصب کا رویہ روا رکھا مگر بعد ازاں اس نے ہندو، سکھ اور یہودی مذاہب کے پیروکاروں کے خلاف مہم بندکردی بلکہ ان مزاہب کے انتہا پسند افراد سے روابط قائم کرلئے اور مسلمانوں کے خلاف ایک مشترکہ محاذ قائم کیا۔
ان کے علاوہ، عبد الجلیل وایلپاڑی، امیر حسین وایلپاڑی، امیر جان گرم کنڈوی، ماہر جمالی گرمکنڈوی، چھیکاں کلی چیرلا، قادر خاں قادر مدنپلی، مراد نورانی، جواد حسین میڑیکررتوی وغیرہ قابل ذکر ہیں۔
پٹاسکر کمیشن کی سفارشوں کے بموجب، 1اپریل، 1911ء کو ماضی اضلاع کڈپہ، نیلور اور تمل ناڈو کے ضلع شمالی آرکاٹ کے کئی علاقوں کو علاحدہ کرکے ضلع چتور کی تشکیل کی گئی۔
انہوں نے انگریزوں کے ساتھ مل کر خلافتِ عثمانیہ کے خاتمے پر شاہِ حجاز کا منصب سنبھالا، موجودہ سعودی عرب، عراق، لبنان، اردن اور خلیجی ریاستیں ان کی سلطنت کا حصہ تھیں۔
مگر آکے چل کر انگریزوں نے اردن، شام اور عراق کی الگ الگ حکومتیں بنا کر وہاں کا اقتدار شریفِ مکّہ کے بیٹوں کے حوالے کر دیا، جب کہ موجودہ سعودی عرب میں عبدالعزیز ابن سعود نے اپنا اقتدار قائم کیا، ان کے چھوٹے بھائی اور موجودہ سعودی فرماں روا، شاہ عبداللہ بن عبدالعزیز بھی خادم الحرمین الشریفین کہلاتے ہيں۔
ایوبی سلطنت کے دور میں 4 شخصیات کے پاس شریفِ مکّہ کا منصب رہا، مملوک سلطنت کے دور میں 7 شخصیات شریفِ مکّہ رہيں، جب کہ خلافتِ عثمانیہ کے 400 سالہ دور میں 61 شخصیات کو شریفِ مکّہ کا منصب سنھبالنے کا شرف حاصل ہوا۔
وہ سعودی عرب، اردن، اسرائیل، عراق، بحرین، قطر، متحدہ عرب امارات اور اومان کی موجودہ سلطنتوں کے تمام علاقوں پر مشتمل خلافت عرب قائم کرنا چاہتے تھے اور یہ سلطنت قائم بھی ہوئی۔
پہلی جنگِ عظیم کے خاتمے پر جب خلافت عثمانیہ تحلیل ہو گئی، تو انگریزوں نے جزیرہ نما عرب میں بڑے پیمانے پر جغرافیائی تبدیلیاں کیں اور جزیرہ نما عرب کا اقتدار شریفِ مکّہ کے حوالے کر دیا گیا۔
60 ویں شریفِ مکّہ، حسین بن علی پاشا کے دو خطوط اور ان کے پہلے خط کے جواب میں قاہرہ میں متعین، برطانی ہائی کمشنر، سر ہنری کا ایک خط پڑھ کر یہ محسوس ہو گا کہ تاریخ اپنے آپ کو دہرا رہی ہے۔
حسین ابن علی نے برطانیوں اور تھامس لارنس کا ساتھ دیا اور سلطنتِ عثمانیہ کے خلاف ۱۹۱۵ء میں جنگ شروع کیا جس سے سارے عرب ممالک سے عثمانی تسلّط ختم ہو گیا اور پھر مشرقِ وسطی پر دونوں برطانوی ائر فرانسیسی تسلط قائم ہو گئے۔
14 جولائی 1915ء کو عرب قوم پرستی کے نام پر ایک نئی عرب خلافت کے قیام کے لیے ا س دور کی سپر پاور، برطانیہ کی مدد مانگی جا رہی تھی اور 99 سال بعد 2 جولائی 2014ء کو عراق و شام کے علاقوں میں داعش نامی تنظیم کی طرف سے خلافت کے قیام کا اعلان کیا گیا۔
شریفِ مکّہ کا منصب رکھنے والی شخصیت کی بنیادی ذمہ داری مکّہ معظمہ اور مدینہ منوّرہ میں عازمین حجّ و عمرہ کا انتظام و انصرام ہوتا تھا۔
جب رنگے ہاتھوں ٹیکس اور کسٹم کی چوری پکڑی گئی اور انگریزوں معاہدوں کے خلاف کلکتہ میں اپنی فوجی قوت بڑھانا شروع کی تو نواب سراج الدولہ نے جون 1756ء میں کلکتہ میں انگریزوں کے خلاف کارروائی کرتے ہوئے متعدد انگریزوں کو قانون کی خلاف ورزی کی وجہ سے قید کر لیا ۔
میر جعفر اگرچہ ریاستی معاملات سے متعلق رہا مگر اس نے انگریزوں سے ساز باز کر لی اور جنگ پلاسی میں نواب سے غداری کرتے ہوئے نواب کی شکست کا باعث بنا۔
گھسیٹی اور نوازش کی کوئی اولاد نہ تھی ، نوازش اور علی وردی خان کے انتقال کے بعد گھسیٹی اپنے متبنی کے لئے سراج الدولہ سے تاج و تخت کو چھیننا چاہتی تھی،اور دوسری جانب پورنیہ ضلع کے نواب شوکت جنگ سراج الدولہ کے اپنے چچیرے اور ممیرے بھائی تھے ،شوکت جنگ کے باپ کا نام سید احمد تھا ، شوکت بھی اپنے کو تاج و تخت کا وارث سمجھتے تھے ۔
چوبیس سالہ سراج الدولہ کی کمان میں لڑی گئی جنگ پلاسی کا شمار برصغیر کی ان اہم اور فیصلہ کن جنگوں میں ہوتا ہے جنہوں نے ہندوستان کی تاریخ کا رخ موڑ دیا تھا۔
بنگال کے غداروں کی کارستانیوں سے 23 جون 1757ء کو صرف چار گھنٹوں میں میدان پلاسی میں رابرٹ کلائیو کے تین ہزار سپاہیوں کے ہاتھوں سراج الدولہ کی تیس ہزار پیادوں، پندرہ ہزار گھوڑسواروں اور 40 توپوں پہ مشتمل ایک قوی فوجی لشکر کو ہار کا سامنا کرنا پڑا۔